досие.
 4. Сертификатите за движение EUR.1, издадени впоследствие, трябва да съдържат следния израз на английски език:
 „ISSUED RETROSPECTIVELY“
 5. Изразът, посочен в параграф 4 от настоящия член, се вписва в клетка „Забележки“ на сертификата за движение EUR.1.
 Член 19
 Издаване на дубликат на сертификат за движение EUR.1
 1. В случай на кражба, загуба или унищожаване на сертификат за движение EUR.1 износителят може да поиска от митническите органи, които са го издали, дубликат, изготвен въз основа на документите за износ, с които те разполагат.
 2. Издаденият по този начин дубликат трябва да съдържа следната дума на английски език:
 „DUPLICATE“
 3. Думата, посочена в параграф 2 от настоящия член, се вписва в клетка „Забележки“ на дубликата на сертификата за движение EUR.1.
 4. Дубликатът, на който трябва да бъде изписана датата на издаване на оригиналния сертификат за движение EUR.1, поражда действие, считано от тази дата.
 Член 20
 Издаване на сертификати за движение EUR.1 въз основа на предварително издадено или изготвено доказателство за произход
 Когато продукти с произход са поставени под контрола на митническо учреждение в Европейския съюз или в Украйна, е възможно оригиналното доказателство за произход да се замени с един или повече сертификати за движение EUR.1 с цел изпращане на всички или на някои от тези продукти на друго място в рамките на Европейския съюз или на Украйна. Заместващият(ите) сертификат(и) за движение EUR.1 се издава(т) от митническото учреждение, под чийто контрол са поставени продуктите.
 Член 21
 Счетоводно разделяне
 1. Когато възникват значителни разходи или материални затруднения при отделното съхраняване на наличности от материали с произход и материали без произход, които са идентични или взаимнозаменяеми, митническите органи могат, при писмено искане от страна на заинтересованите, да разрешат да се използва така нареченият метод на „счетоводно разделяне“ за управление на такива наличности.
 2. Този метод трябва да е в състояние да гарантира, че за конкретен референтен период броят на получените продукти, които могат да бъдат считани за продукти с произход, е същият като този, който би могъл да бъде получен при физическо разделяне на наличностите.
 3. Митническите органи могат да обвържат предоставянето на такова разрешение с всякакви считани за подходящи условия.
 4. Този метод се записва и прилага въз основа на общите счетоводни принципи, приложими в държавата, в която е бил произведен продуктът.
 5. Бенефициерът на това улеснение може да издаде или да подаде заявление за издаване на доказателства за произход, в зависимост от случая, за количеството продукти, които могат да бъдат считани за продукти с произход. По искане на митническите органи бенефициерът предоставя декларация относно начина на управление на количествата.
 6. Митническите органи осъществяват контрол върху използването на разрешението и могат да го оттеглят във всеки момент, ако бенефициерът го използва по какъвто и да е неправилен начин или не изпълнява някое от другите условия, установени в настоящия протокол.
 Член 22
 Условия за изготвяне на декларация върху фактура
 1. Декларация върху фактура по член 16, параграф 1, буква б) от настоящия протокол може да бъде изготвена:
 а)
 от одобрен износител по смисъла на член 23 от настоящия протокол,
 или
 б)
 от всеки износител